સોનાની ડિમાન્ડ તો હંમેશાં રહેવાની છે, પણ હવે નવી પેઢીને પ્લૅટિનમ તેમ જ વાઇટ ગોલ્ડ આકર્ષે છે. પ્લૅટિનમમાં ડિઝાઇનો થોડી નાજુક નમણી અને મૉડર્ન ટાઇપની હોય છે. આ એક એવી ધાતુ છે જેમાં કોઈ પ્રકારનું મિશ્રણ હોતું નથી. માઇનમાંથી નીકળ્યાથી ફાઇનલ પીસ બન્યા સુધી પ્લૅટિનમ એટલું જ શુદ્ધ અને સફેદ રહે છે. પ્લૅટિનમની કિંમત પણ સોના કરતાં લગભગ બમણી હોય છે. આજના મૉડર્ન યુગમાં પરંપરાગત સોનાના દાગીના ફક્ત લગ્ન જેવા પ્રસંગો માટે જ રહી ગયા છે એવામાં ડેઇલીવેઅર કે ફૅશન-જ્વેલરી તરીકે લોકો પ્લૅટિનમ તરફ વળ્યા છે. અખાત્રીજે સોનાને બદલે પ્રેશ્યસ પ્લૅટિનમ ખરીદવાનો વિચાર હોય તો પ્લૅટિનમ વિશે થોડી જાણકારી મેળવી પછી જ ખરીદી કરજો. આ માટે પ્લૅટિનમના સ્ટોર્સની હેલ્પ લઈ શકાય.